Samsung Galaxy S23: Officielle billeder lækket

Forud for lanceringen af Samsung Galaxy S23-serien den 1. februar, er der dukket en række officielle billeder op af telefonerne.

Der er stadig lige over et par ugers tid, før Samsung præsenterer Galaxy S23-serien under et Unpacked-event den 1. februar. Læs mere om dette her: Samsung Galaxy S23 præsenteres 1. februar

Nu er der dog dukket billeder op af telefonerne via. lækket pressemateriale. Billederne stemmer overens med tidligere formodede billeder.
Som forventet, vil Samsung lancere tre nye telefoner: Galaxy S23, Galaxy S23+ og Galaxy S23 Ultra. Telefonerne kommer i fire forskellige farver: Phantom Black, Cotton Flower, Botanic Green and Misty Lilac.

Nye telefoner – samme størrelse

Størrelsen på telefonerne er stort set uændret fra forrige generation, hvor Galaxy S23 siges at bibeholde skærmstørrelsen på 6,1″. Galaxy S23+ forventes at have en skærm på 6,6″, ligesom S22+ og Galaxy S23 Ultra får en 6,8″ skærm.

Galaxy S23

Galaxy S23 Ultra

Galaxy S23 i sort

Galaxy S23-serien siges at komme med Qualcomm Snapdragon 8 Gen 2-chippen, samt minimum 256 GB lagerplads. S23 Ultra får desuden et 200 MP kamera, hvilket du kan læse mere om her: Samsung Galaxy S23 Ultra: Ny information lækket.

Lanceringen finder som sagt sted den 1. februar kl. 19:00 dansk tid, hvor den også livestreames på YouTube.

Læs også: Alle iPhone 15-modeller får USB-C

Samsung Galaxy S23: Officielle billeder lækket