Rygte: Samsung Galaxy S23-serien bliver lanceret i januar 2023

Et nyt rygte peger på en introduktion af Samsung Galaxy S23-serien i starten af januar 2023.

En bruger på Twitter hævder nemlig at have fået fat i markedsføringsmateriale fra en teleoperatør i Sydkorea. Tweetet er dog sidenhen blevet slettet, men billedet eksisterer stadig.

På billedet kan man efter sigende se en Samsung Galaxy S23 og Galaxy S23+, samt et par Galaxy Buds 2 Pro. Telefonerne kan allerede forudbestilles den 23. december og præsenteres den 5. januar 2023. Lanceringen vil derefter muligvis finde sted 1-2 uger efter.

Billederne stemmer også overens med tidligere lækket materiale. Læs mere om dette her: Samsung Galaxy S23-serien fremvist på formodede billeder.

KIlde: @OreXda (Twitter)

Såfremt rygtet er sandt, bliver Galaxy S23-serien introduceret noget tidligere end dette års S22-serie. Galaxy S22-serien blev nemlig præsenteret den 9. februar i år og landede på markedet den 25. februar.

Samsung har ikke kommenteret på rygtet, så det skal selvfølgelig tages med et gran salt.

Læs også: Redmi Note 12 Discovery Edition kan oplades med hele 210W

Rygte: Samsung Galaxy S23-serien bliver lanceret i januar 2023