Samsung Galaxy S23 Ultra: Ny information lækket

Der er dukket nye informationer op, vedrørende Samsungs kommende topmodel: Samsung Galaxy S23 Ultra.

Samsung Galaxy S23-serien forventes først at blive præsenteret i februar 2023, men nu er der (igen) nyt om S23 Ultra.

Læs også: Samsung Galaxy S23-serien fremvist på formodede billeder.

Ifølge et tidligere læk kommer designet ikke til at afvige meget fra forgængeren, men opgraderinger ligger i stedet i den interne hardware samt i kameraerne.

200 MP kamera

Det primære kamera bliver opgraderet til en ny 200 MP-sensor (f/1.7, 0.6µm), hvilket skyder billeder i 12 MP som standard. De to telephoto-kameraer med henholdsvis 3x zoom og 10x zoom, siges at være samme sensor, men med opgraderet software. Telefonen vil også være i stand til at filme i 8K med 30 billeder i sekundet, modsat 8K 24fps som nu.

Udelukkende Qualcomm?

Alle Samsung Galaxy S23-modeller siges også at køre udelukkende med Qualcomm Snapdragon 8 Gen 2, endda i en hurtigere “overclocket” udgave. Dette står i kontrast til førhen, hvor vi i Europa og nogle andre markeder, fik telefonen med Samsungs egen Exynos-chip.

S23 Ultra rygtes også at have samme størrelse batteri som forgængeren, altså 5.000 mAh. Telefonen kommer i flere udgaver mht. RAM og lagerplads, med enten 8 GB eller 12 GB RAM afhængig af lagerpladsen, der varierer fra 128 GB og helt op til 1 TB.

Lancering

Samsung Galaxy S23-serien forventes at blive introduceret i den første uge i februar 2023, hvor de efterfølgende kan købes senere på måneden.

Læs også: Xiaomi 13 og 13 Pro er officiel

Samsung Galaxy S23 Ultra: Ny information lækket